### Iepirkums

**„Servera iegāde”**

1. **Pasūtītājs:** SIA „Troja”, reģ. Nr.40003093873, Adrese: Bauskas iela 143, Rīga, LV-1004, tālrunis 67 607 411, e-pasts: troja@finieris.lv .
2. **Pasūtītāja kontaktpersona par iepirkuma priekšmetu:** Harijs Ķeņģis, Tālrunis GSM 26 453 396, e-pasts: harijs.kengis@finieris.lv .
3. **Pasūtītāja kontaktpersona par piedāvājuma sagatavošanu un iesniegšanu:** Jana Dzene, Tālrunis 67 609 320, e-pasts: jana.dzene@finieris.lv .
4. **Iepirkuma priekšmets**: Servera iegāde SIA “Troja” vajadzībām saskaņā ar tehnisko specifikāciju.
5. **Pretendents var iesniegt** vairākus piedāvājumus.
6. **Plānotais līguma izpildes laiks**- Iepirkuma uzvarētājam jānoslēdz līgums nedēļas laikā no Iepirkuma rezultātu izziņošanas un jāveic preces piegāde ne vēlāk kā 4 ( četru ) nedēļu laikā no Līguma noslēgšanas brīža. Līgums tiek parakstīts ar elektronisko parakstu.
7. **Iepirkuma summa:** mazāka kā 10 000,00 EUR bez PVN
8. **Vērtējot piedāvājumu,** pasūtītājs ņem vērā tā kopējo cenu bez pievienotās vērtības nodokļa. Pasūtītājs izvēlēsies piedāvājumu ar saimnieciski izdevīgāko cenu. Pasūtītājs var pārtraukt iepirkumu, ja piedāvājuma summa pārsniegs plānoto budžetu.
9. **Piedāvājuma iesniegšanas kārtība un iesniedzamie dokumenti:**
	1. Pretendenti piedāvājumus iesniedz rakstveidā ne vēlāk kā līdz 2024.gada 20.maijam (ieskaitot) elektroniski parakstītus ar drošu elektronisko parakstu, kas satur laika zīmogu;
	2. Piedāvājums, jānosūta uz e-pasta adresi: jana.dzene@finieris.lv. Tēmā norādot: IEPIRKUMS „Servera iegāde”.
	3. Piedāvājumu iesniedz kā vienu datni parakstītu ar drošu elektronisko parakstu. Iesniedzamajā datnē ietilpst:
		1. Pieteikums dalībai iepirkumā Iepirkuma nolikuma 2.pielikums;
		2. Tehniskā specifikācija (finanšu piedāvājums) Iepirkuma nolikuma 1.pielikums.
	4. Piedāvājumi, kuri nebūs iesniegti noteiktajā kārtībā un līdz norādītajam termiņam, netiks ņemti vērā.
10. **Prasības attiecībā uz piedāvājuma noformēšanu un iesniegšanu:**
	1. Piedāvājumu sastāda atbilstoši Valsts valodas likuma, Dokumentu juridiskā spēka likuma un Elektronisko dokumentu likumā un MK noteikumos Nr. 558 “Dokumentu izstrādāšanas un noformēšanas kārtība” noteiktajām prasībām.
	2. Piedāvājumā iekļautajiem dokumentiem jābūt skaidri salasāmiem datorrakstā un bez labojumiem;
	3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno Pretendenta paraksta tiesīgās personas apliecināts tulkojums latviešu valodā;
	4. Piedāvājums jāparaksta Pretendenta pārstāvim, kuram ir paraksta tiesības, vai tā pilnvarotai personai, pievienojot attiecīgu pilnvaru piedāvājuma parakstīšanai.
11. **Cita informācija:**
	1. Pretendentam komunikācija ar Pasūtītāju jānodrošina latviešu valodā.
	2. Pretendents sedz visas izmaksas, kas saistītas ar piedāvājuma sagatavošanu un iesniegšanu.
	3. Pretendenta piedāvājumā noteiktā cena ir nemainīga un nekādas papildus izmaksas, noslēdzot iepirkuma līgumu vai pēc tā noslēgšanas, netiks ņemtas vērā.
	4. Pretendents apņemas veikt to piegādi atbilstoši iepirkumā norādītajām prasībām.
	5. Pretendentam cenā jāiekļauj visi ar Pasūtījuma veikšanu saistītie izdevumi, ietverot visas izmaksas, kas saistītas ar pasūtījuma izpildi, nodokļiem (izņemot pievienotās vērtības nodokli), nodevām un transporta izdevumiem, kā arī citām izmaksām, kas ir nepieciešamas piegādes veikšanai.
	6. Ja Pretendents ir reģistrēts ārvalstīs, tad Pretendents iesniedz līdzvērtīgas komercdarbību reģistrējošas iestādes ārvalstīs izsniegtu komersanta reģistrācijas apliecības kopiju vai citas ārvalstu institūcijas izsniegtu izziņas kopiju.

**Pielikumi:**

1. Tehniskā specifikācija (finanšu piedāvājums);

2. Pieteikums dalībai iepirkumā “Servera iegāde”;

3. Līguma projekts.